rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০০:৩৪, ৭ মার্চ ২০২৪ (ইউটিসি) ছিলোনিয়া ইউনিয়ন উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ১৯:২৭, ২৮ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|right| ডাঃ জন বেরি হোয়াইট প্রেক্ষাগৃহ, অসম চিকিৎসা মহাবিদ্যালয় , ডিব্রুগড়  স্যার জন বেরি হোয়াইট (Sir John Berry White) ভারতের অসমে চিকিৎসা বিজ্ঞানের প্রবর্তক তথা অসমে শিল্পদ্যোগের অন্যতম ভিত্তি স্থাপক। তিনি বেঙ্গল মেডিক্যাল সাার্ভিস-এর (Bengal Medical Services) অসামরিক শল্য চিকিৎসক ছিলেন। অসম তথা ভারতের উত্তর-পূর্বাঞ্চলের উন্নতির জন্য তিনি অতুলনীয় অবদান রেখে গিয়েছেন।  কর্ম জীবন ১৮৫৮ সালে ডাঃ জন বেরি হোয়াইট মাত্র ২৪ বছর বয়সে অসমে উপস্থিত হয়েছিলেন। ১৮৫৭ সালে ইস্ট ইন্ডিয়া কোম্পানির একজন সহকারী শল্য চিকিৎসক হিসাবে উজনি অসমে তিনি কর্ম জীবনের শুরু করেন। উজনি অসমের বিভিন্ন স্থানে সুদীর্ঘ ২৪ বছর নিষ্ঠাভরে পরিষেবা  দিয়ে শেষে লক্ষিমপুর জেলার শল্য চিকিৎসক হন।  ১৮৯৬ সালের ১৯ নভেম্বর জন বেরি হোয়াইট লন্ডনে শেষ নিশ্বাস ত্যাগ করেন।   অবদান  স্যার জন বেরি হোয়াইট ডিব্রুগড়-মার্ঘেরিটা রেল-পথ স্থাপনের স্রষ্টা। তিনি খনিজ তেল অনুসন্ধান এবং টিনের জন্য 'আসাম মিনারেল অয়েল কোম্পানি' প্রতিষ্ঠা করে সফলতা লাভ করেন।  স্যার জন বেরি হোয়াইট অসম তথা উত্তর-পূর্ব ভারতের আধুনিক চিকিৎসা বিজ্ঞানের পিতৃপুরুষ স্বরূপ। উজনি অসমে একটি চিকিৎসা প্রতিষ্ঠান স্থাপন করা তার দীর্ঘদিনের স্বপ্ন ছিল। সেই উদ্দেশ্যে তিনি নিজের কষ্টোপার্জিত জীবনের সমস্ত সঞ্চয় ৫০,০০০ টকা দান করেছিলেন। কিন্তু তার অবসর গ্রহণ এবং মৃত্যুর পরেই ১৯০০ সালে ডিব্রুগড়ে একটি চিকিৎসা প্রতিষ্ঠান স্থাপন করা হয়। এই প্রতিষ্ঠানটি ডিব্রুগড়ে স্থাপন করতে তিনি নিজের ইচ্ছাপত্রে (Will) লিখে গিয়েছিলেন। উক্ত চিকিৎসা প্রতিষ্ঠানটি তার নামে অর্থাৎ "বেরি হোয়াইট মেডিক্যাল স্কুল" নামকরণ করা হয়েছিল ।  এই মেডিক্যাল স্কুলটি শিলংস্থিত অসম মেডিক্যাল কাউন্সিলও অর্থসাহায্য দেয়। নাম ভর্তির ন্যূনতম শিক্ষাগত ছিল মেট্রিক উত্তীর্ণ। পাঠ্যক্রম ছিল চার বছরের। এর থেকে উত্তীর্ণ হওয়া চিকিৎসকদের এল.এম.পি (Licentiate Medical practitioner) বলা হত। "বেরি হোয়াইট মেডিক্যাল স্কুল"এ শেষি ছাত্রদল ভর্ত্তি হয়েছিল ১৯৪৬ সালে এবং এই দলের পাঠ্যক্রম শেষ হয়েছিল ১৯৫০ সালে।  ১৯৩৮ সালে সেই সময়ের অবিভক্ত অসমের অনুজ্ঞাপত্র প্রাপ্ত চিকিৎসকদের দ্বারা আয়োজিত এবং লোকপ্রিয় গোপীনাথ বরদলৈর সভাপতিত্বে অনুস্থিত হওয়া একটি সভায় বেরি হোয়াইট মেডিক্যাল স্কুলকে এটি পূর্ণাঙ্গ চিকিৎসা মহাবিদ্যালয়ে উন্নীত করার সিদ্ধান্ত নেওয়া হয়। এমনভাবে ১৯৪৭ সালের ৩ নভেম্বর "বেরি হোয়াইট মেডিক্যাল স্কুল"কে উন্নীত করে "অসম চিকিৎসা মহাবিদ্যালয়" নামে উদ্বোধন করা হয়। এটিই উত্তর-পূর্ব ভারতের অন্যতম এবং অন্যতম পুরানো চিকিৎসা মহাবিদ্যালয়।  স্যার জন বেরি হোয়াইটের অতুলনীয় অবদানের জন্য অসম চিকিৎসা মহাবিদ্যালয়ের প্রেক্ষাগৃহটির নাম "ডাঃ জন বেরি হোয়াইট প্রেক্ষাগৃহ" রাখা হয়েছে। ডিব্রুগড় শহরের গ্রেহাম বাজারে তার নামে আবাসিক এলাকা আছে।  তথ্যসূত্র  বিষয়শ্রেণী:চিকিৎসক বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:১৮৯৬-এ মৃত্যু বিষয়শ্রেণী:১৮৩৪-এ জন্ম
মালি জাতীয় ক্রিকেট দল আন্তর্জাতিক ক্রিকেট খেলায় মালির প্রতিনিধিত্বকারী জাতীয় দল। দলটি আফ্রিকান ক্রিকেট অ্যাসোসিয়েশনের অন্তর্ভুক্ত। ২০০২ সাল থেকে সংগঠিতভাবে ক্রিকেট খেলা শুরু করলেও দেশটি ২০০৫ সালে আইসিসির সদস্যপদ লাভ করে।।  ২০১৭ সাল থেকে দেশটি আইসিসি এর সহযোগী সদস্যপদ লাভ করে। পরবর্তীতে  ২০১৮ সালের এপ্রিল মাসে, আইসিসি তার সকল সদস্যকে পূর্ণ টুয়েন্টি২০ আন্তর্জাতিক মর্যাদা দেয়ার সিদ্ধান্ত নেয়।।  ফলে ১ জানুয়ারি ২০১৯ এর পরবর্তীতে, মালি এবং অন্যান্য সকল আইসিসি সদস্যের মধ্যবর্তী টুয়েন্টি২০ ম্যাচগুলো আন্তর্জাতিক পাবে। ।   তথ্যসূত্র   বহিঃসংযোগ  ইএসপিএনক্রিকিনফোতে মালি  বিষয়শ্রেণী:জাতীয় ক্রিকেট দল বিষয়শ্রেণী:মালির ক্রিকেট বিষয়শ্রেণী:মালির ক্রীড়া বিষয়শ্রেণী:আন্তর্জাতিক ক্রিকেটে মালি বিষয়শ্রেণী:মালির জাতীয় ক্রীড়া দলসমূহ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — তানভির • ১২:৩৩, ১৭ অক্টোবর ২০২২ (ইউটিসি) উত্তর রাঙ্গুনিয়া উচ্চ বিদ্যালয়   – (অপসারণের প্রস্তাবনা দেখুনলগ দেখুন) () শিক্ষা প্রতিষ্ঠান হিসাবে উল্লেখযোগ্যতার মানদণ্ড পূরণ করছে না। কোনো ধরণের জাতীয় পর্যায়ের অবদান নেই এবং জাতীয় ভাবে পরিচিতও নয়। Ashiq Shawon (আলাপ) ১৪:১৯, ৯ অক্টোবর ২০২২ (ইউটিসি)  : মাধ্যমিক পর্যায়ের প্রতিষ্ঠান হিসেবে স্বয়ংক্রিয়ভাবে উল্লেখযোগ্য না হওয়ার পাশাপাশি WP:NSCHOOL পূরণ করছে না। উল্লেখযোগ্য তথ্যসূত্র পাইনি, তাই WP:GNG পূরণ করছে না। ≈ MS Sakib  «আলাপ»  ২২:৩৩, ৯ অক্টোবর ২০২২ (ইউটিসি)   , উপরে এমএস সাকিব যুক্তি দিয়েছেন। Deloar Akram (আলাপ • অবদান • লগ) ১৭:২৭, ১৪ অক্টোবর ২০২২ (ইউটিসি)   প্রস্তাবনা অনুসারে  —শাকিল (আলাপ · অবদান) ১৪:২২, ১৫ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুর্তলার ভাদিসি ইরাক () হল ২০০৬ সালে মুক্তিপ্রাপ্ত সের্দার আকার পরিচালিত একটি তুর্কি এ্যাকশন চলচ্চিত্র। চলচ্চিত্রের কাহিনী গড়ে উঠেছে ইরাকে আগত একদল তুর্কি কমান্ডোকে নিয়ে যারা তুরস্কের হুড ইভেন্টের জন্য দায়ী যুক্তরাষ্টের সেনা কমান্ডারকে ধরার জন্য তাকে অনুসরণ করতে থাকে। ২০০২ থেকে ২০০৫ সালে সংঘটিত ইরাক যুদ্ধের পটভূমিকায় চলচ্চিত্রটি গড়ে উঠেছে। তুর্কি টেলিভিশন পর্দায় ব্যাপকভাবে জনপ্রিয় একই নামের টেলিভিশন ধারাবাহিকের প্রথম চলচ্চিত্র রুপায়ন এটি, যার ধারাবাহিকতায় ২০০৮ ও ২০১১ তে এর সিক্যুয়াল তৈরি হয়। আন্তর্জাতিক মহলে পরিচিত তুর্কি চলচ্চিত্রগুলোর মধ্যে এটি অন্যতম।  অভিনয়  নেচাতি সাশমায ... পোলাত আলমেদার  বিলি জেন ... শ্যাম উইলিয়াম মার্শাল  ঘাসান মাসুদ ... শেখ আব্দুররহমান হালিস কারকুকি  বেরগুযার কোরেল ... লায়লা  গুরকান উইগুন ... মেমাতি  আব্দিকারিম তাহ্লীল ... আহমেদ তাজির  ডিয়েগো সেরানো ... দান্তে  কেনান কবান ... আব্দুলহাই  এরহান উফাক ... এরহান  স্পেন্সার গ্যারেট ... জর্জ বাল্টিমোর  গ্যারি বুসি ... ডক্টর  নুস্রেত শিনায় ... তুর্কি সেনাপ্রধান  তায়ফুন এরসালান ... লেফটেনেন্ট সুলায়মান আস্লান চলচ্চিত্রের শুরুতে আত্মহত্যা)  টিটো অরতিয ... মেজর ইউএস অফিশিয়াল  ইস্মেত হুরমুযলু ... আরব নেতা  জিহাদ আব্দু ... কুর্দি নেতা  ইউভায ইস্মেল ... তুর্কমেনি নেতা  মুরো মারটিনো ... মিস্টার ফেন্ডার, হোটেল ম্যানেজার  আরও দেখুন   কুর্তলার ভাদিসি, চলচ্চিত্রটির টেলিভিশন ধারাবাহিক সংস্করণ  তথ্যসূত্র  আরও পড়ুন  Turkish movie depicts Americans as savages, CNN, 2006-02-02  Turkish rush to embrace anti-US film, BBC, 2006-02-10  The nefarious parts we play , The Jerusalem Post, 2006-02-15  Referenced in BBC Documentary Archive podcast Death To America Part Two: Turkey (May 2007)  বহিঃসংযোগ      বিষয়শ্রেণী:২০০৬-এর চলচ্চিত্র বিষয়শ্রেণী:তুর্কি চলচ্চিত্র বিষয়শ্রেণী:২০০০-এর দশকের যুদ্ধভিত্তিক চলচ্চিত্র বিষয়শ্রেণী:ইরাক যুদ্ধ চলচ্চিত্র বিষয়শ্রেণী:মৃত্যু সম্পর্কে চলচ্চিত্র বিষয়শ্রেণী:চলচ্চিত্র বিতর্ক বিষয়শ্রেণী:২০০৩-এর পটভূমিতে চলচ্চিত্র বিষয়শ্রেণী:তুরস্কের পটভূমিতে চলচ্চিত্র বিষয়শ্রেণী:ইরাকের পটভূমিতে চলচ্চিত্র বিষয়শ্রেণী:বিরুদ্ধ-মার্কিনবাদ বিষয়শ্রেণী:টেলিভিশন ধারাবাহিক ভিত্তিক চলচ্চিত্র বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:২০০৬-এর নাট্য চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র
ভদ্রা () হল ভগবান কৃষ্ণের "আটজন প্রধান রাণী-পত্নী" বা  অষ্টভার্যার মধ্যে একজন। ভাগবত পুরাণ তাকে কৃষ্ণের অষ্টম সহধর্মিণী হিসেবে বিবেচনা করে; কখনও কখনও তাকে সপ্তম সহধর্মিণী হিসাবেও বর্ণনা করা হয়। বিষ্ণুপুরাণ ও হরিবংশে অষ্টভার্যার তালিকায় ভদ্রার নাম নেই, তবে তাকে 'ধৃষ্টকেতুর কন্যা' বা 'কেকয় দেশের রাজকুমারী' বলে উল্লেখ করা হয়েছে।  জীবনী ভাগবত পুরাণ তাকে কৈকেয়ী উপাধি দেয়, যার অর্থ কৈকেয় রাজ্যের রাজকুমারী। তিনি ছিলেন রাজা ধৃষ্টকেতু ও তার সহধর্মিণী শ্রুতকীর্তির কন্যা। শ্রুতকীর্তি হলেন কুন্তী ও বসুদেবের বোন এবং এভাবে কৈকেয়ী বা ভদ্রা কৃষ্ণের কাকাতো বোন। ভদ্রার পাঁচ ভাইয়ের নেতৃত্বে জ্যেষ্ঠ রাজকুমার সন্তর্দন ভদ্রাকে কৃষ্ণের সাথে বিয়ে দিয়েছিলেন। অন্য পাঠে, তিনি স্বয়ম্বর অনুষ্ঠানে কৃষ্ণকে তার স্বামী হিসেবে বেছে নিয়েছিলেন বলে বর্ণনা করা হয়েছে, যেখানে একজন কনে সমবেত পাণিপ্রার্থীদের মধ্য থেকে একজন বরকে বেছে নেয়। কুন্তী ও কুন্তীর ছেলে পাণ্ডবদের সহধর্মিণী দ্রৌপদীর সঙ্গে দেখা করতে, কৃষ্ণ ও তার রাণীরা একবার হস্তিনাপুরে গিয়েছিলেন। কুন্তীর নির্দেশ অনুসারে, দ্রৌপদী ভদ্রা ও অন্যান্য রাণীদের উপাসনা করেন এবং উপহার দিয়ে সম্মান করেন। ভদ্রা দ্রৌপদীর নিকট নিজের ও কৃষ্ণের বিবাহ সম্পর্কে বর্ণনা করেছেন।  ভাগবত পুরাণ অনুসারে, ভদ্রার দশ পুত্র ছিল, যথা সংগ্রামজিৎ, বৃহৎসেন, শূর, প্রহরণ, অরিজিৎ, জয়, সুভদ্র, ভাম, আয়ু এবং সাত্যক। হিন্দু মহাকাব্য মহাভারতের মৌসল পর্ব যা কৃষ্ণের মৃত্যু এবং তার বংশের সমাপ্তি বর্ণনা করে এবং ভাগবত পুরাণে ভদ্রা ও অন্যান্য সাত প্রধান রাণীর বিলাপ এবং কৃষ্ণের অন্ত্যেষ্টিক্রিয়ায় তার লাফানোর কথা লিপিবদ্ধ করা হয়েছে। ভাগবত পুরাণ অনুসারে সকল রাণীকে সতী করা হয়েছিল, কিন্তু  মহাভারত  অনুসারে ভদ্রাসহ মাত্র চারজনকে করা হয়েছিল। উত্তরাধিকার ভদ্রা কল্যাণম (অর্থ: ভদ্রার বিয়ে) শীর্ষক বই তেলুগু ভাষায় লিখেছেন ড. কে. ভি. কৃষ্ণকুমারী। তিনি এই বইটি সত্য সাই বাবাকে তাঁর ৮০তম জন্মদিনে উৎসর্গ করেছেন। এই বইতে, তিনি ভদ্রাকে মহালক্ষ্মী (বিষ্ণুর সহধর্মিণী) এবং কৃষ্ণের সাথে তার বিবাহকে তার সপ্তম সহধর্মিণী হিসাবে "সৌন্দর্য, ভক্তি ও প্রেমের সঙ্গম" হিসাবে বর্ণনা করেছেন।  তথ্যসূত্র  বিষয়শ্রেণী:কৃষ্ণের সহধর্মিণী বিষয়শ্রেণী:ভাগবত পুরাণের চরিত্র
বারবারা এইচ. রোজেনওয়েইন (Barbara H. Rosenwein) (জন্ম: ১ মার্চ ১৯৪৫; জন্মনাম: বারবারা এইচ. হারস্টাইন) একজন মার্কিন ইতিহাসবিদ, যিনি লয়োলা ইউনিভার্সিটি শিকাগোর ইতিহাস বিভাগের অবসরপ্রাপ্ত অধ্যাপক। তিনি একজন মধ্যযুগীয় ইতিহাসবিদ।  প্রাথমিক জীবন ও শিক্ষা বারবারা এইচ. রোজেনওয়েইনের জন্ম ১৯৪৫ সালের ১ মার্চ শিকাগো, ইলিনয়-এ। তিনি শিকাগো বিশ্ববিদ্যালয় থেকে বিএ (১৯৬৬), এমএ (১৯৬৮) এবং পিএইচডি (১৯৭৪) ডিগ্রি অর্জন করেন।  কর্মজীবন ১৯৭১ সাল থেকে তিনি লয়োলা ইউনিভার্সিটি শিকাগোর সঙ্গে যুক্ত। সেখানে তিনি প্রথমে প্রভাষক (১৯৭১–৭৪), পরে সহকারী অধ্যাপক (১৯৭৪–৮০), সহযোগী অধ্যাপক (১৯৮০–৮৮) এবং অধ্যাপক (১৯৮৮–২০১৪) হিসেবে দায়িত্ব পালন করেন। ২০১৫ সালে অবসর গ্রহণের পর তিনি অবসরপ্রাপ্ত অধ্যাপক হন।  তিনি ফ্রান্স, নেদারল্যান্ডস, সুইডেন, জার্মানি, যুক্তরাজ্য এবং আইসল্যান্ড-এর বিভিন্ন নামী বিশ্ববিদ্যালয়ে অতিথি অধ্যাপক হিসেবে পড়িয়েছেন। তিনি আমেরিকান একাডেমি ইন রোম-এ স্কলার ইন রেসিডেন্স ছিলেন (২০০১–২০০২), ১৯৯১ সালে গুগেনহেইম ফেলোশিপ লাভ করেন এবং ২০০৩ সালে মিডিয়েভাল অ্যাকাডেমি অফ আমেরিকার ফেলো নির্বাচিত হন। ২০০৯ সাল থেকে তিনি কুইন মেরি ইউনিভার্সিটি অফ লন্ডন-এর “Centre for the History of the Emotions”-এর সাথে যুক্ত।  গবেষণা রোজেনওয়েইনের গবেষণার প্রধান ক্ষেত্র হলো মধ্যযুগীয় ইতিহাস এবং ভাবাবেগের ইতিহাস। তার গবেষণাকে কয়েকটি ধাপে ভাগ করা যায়:  প্রথম পর্যায়ে তিনি ক্লুনির অ্যাবি নিয়ে গবেষণা করেন। দ্বিতীয় পর্যায়ে তিনি মধ্যযুগে গির্জাগুলোর ইমিউনিটি বা বিশেষাধিকার নিয়ে কাজ করেন। তৃতীয় পর্যায়ে তিনি আবেগের ইতিহাস নিয়ে কাজ করেন, যার মধ্যে রয়েছে Anger's Past, Emotional Communities in the Early Middle Ages এবং Generations of Feeling: A History of Emotions 600–1700। পরে এই বইটি ইতালীয় ভাষায় অনূদিত হয়।  পরবর্তীকালে তিনি The Middle Ages in 50 Objects, What is the History of Emotions?, Anger: The Conflicted History of an Emotion (২০২০) এবং Love: A History in Five Fantasies (২০২২) গ্রন্থসমূহ লেখেন।  তিনি ইতিহাস ও ইতিহাসতত্ত্ব সম্পর্কেও বহু কাজ করেছেন। তার লেখা সাধারণ পাঠ্যবইগুলোর মধ্যে রয়েছে A Short History of the Middle Ages, Reading the Middle Ages, এবং সহলেখক হিসেবে Debating the Middle Ages ও The Making of the West।  ব্যক্তিগত জীবন রোজেনওয়েইন বিবাহিত এবং তার দুই সন্তান ও পাঁচজন নাতি-নাতনি রয়েছে।  নির্বাচিত গ্রন্থ  Rhinoceros Bound: Cluny in the Tenth Century (১৯৮২)  To Be the Neighbor of St. Peter: The Social Meaning of Cluny's Property, 909–1049 (১৯৮৯)  Negotiating Space: Power, Restraint, and Privileges of Immunity in Early Medieval Europe (১৯৯৯)  A Short History of the Middle Ages (২০০১; পঞ্চম সংস্করণ ২০১৮)  Emotional Communities in the Early Middle Ages (২০০৬)  Generations of Feeling: A History of Emotions, 600–1700 (২০১৫)  What Is the History of Emotions? (সহলেখক: রিকার্দো ক্রিস্তিয়ানি) (২০১৭)  The Middle Ages in 50 Objects (সহলেখক: এলিনা গার্টসম্যান) (২০১৮)  Anger: The Conflicted History of an Emotion (২০২০)  Love: A History in Five Fantasies (২০২২)  তথ্যসূত্র  উৎস         বিষয়শ্রেণী:১৯৪৫-এ জন্ম বিষয়শ্রেণী:মার্কিন মধ্যযুগীয় ইতিহাসবিদ বিষয়শ্রেণী:মিডিয়েভাল অ্যাকাডেমি অফ আমেরিকার ফেলো বিষয়শ্রেণী:জীবিত ব্যক্তি বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:লয়োলা ইউনিভার্সিটি শিকাগোর শিক্ষক বিষয়শ্রেণী:শিকাগোর ইতিহাসবিদ
রিনা আক্তার বাংলাদেশের একজন কুস্তিগির। সাউথ এশিয়ান (এসএ) গেমসে তিনি রুপা অর্জন করেন।  জন্ম রিনা আক্তার খুলনা জেলার দৌলতপুরের দেয়ানা দক্ষিণপাড়ায় জন্মগ্রহণ করেন। তার বাবা হেকমত বন্দ ছিলেন ক্রিসেন্ট জুট মিলের কর্মচারী।  কর্মজীবন রিনা বাংলাদেশ সেনাবাহিনীতে সৈনিক হিসেবে প্রশিক্ষণ নিয়েছেন।  পড়ালেখা খেলা পাশাপাশি তিনি সমানতালে পড়ালেখাও করেছেন। রিনা বর্তমানে ঢাকা সেনানিবাসের শহীদ রমিজ উদ্দিন ক্যান্টনমেন্ট কলেজে পড়াশোনা করছেন।  খেলোয়াড়ী জীবন জীবনে প্রথম দিকে তিনি নিজ জেলার হয়ে  ভলিবল-অ্যাথলেটিকস-উশু খেলেছেন। বড় বোন জাহানারা আক্তারের পরামর্শে তিনি কুস্তিতে আসেন। কুস্তিতে আসার পর তিনি বাংলাদেশ সেনাবাহিনীর নির্বাচক দলের নজরে আসেন। ২০১৪ সালের জাতীয় কুস্তি প্রতিযোগিতায় তিনি মহিলা বিভাগে সেরা খেলোয়াড় হিসেবে নির্বাচিত হন। মাত্র ১৭ বছর বয়সী রিনা জীবনের প্রথম আন্তর্জাতিক প্রতিযোগিতা সাউথ এশিয়ান (এসএ) গেমসে অংশগ্রহণ করে রৌপ্য লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী মহিলা কুস্তিগির
আদিবা আনজুম মিতা হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ ছিলেন।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:রাজশাহী জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য
ভড়া হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার  সমষ্টি উন্নয়ন ব্লকের একটি গ্রাম।   ভূগোল    অবস্থান  ভড়া ২২°৪৬′১৪.৫″ উত্তর অক্ষাংশ এবং ৮৬°৪৭′৩৭.৩″ পূর্ব দ্রাঘিমাংশে অবস্থিত।   জনসংখ্যা  ভারতের ২০১১ সালের আদমশুমারি অনুসারে, ভরার মোট জনসংখ্যা ছিল ২,৯৭০ জন। এর মধ্যে ১,৪৯৩ জন (৫০%) পুরুষ এবং ১,৪৭৭ জন (৫০%) মহিলা। ০-৬ বছর বয়সী শিশুদের সংখ্যা ছিল ৩০৯। ভরায় ৬ বছরের ঊর্ধ্বে মোট ১,৬৭৯ জন (৬৩.১০%) ব্যক্তি শিক্ষিত ছিলেন।    শিক্ষা  স্বামী ধনঞ্জয় দাস কাঠিয়াবাবা মহাবিদ্যালয় ২০০৯ সালে প্রতিষ্ঠিত হয়। এটি বাঁকুড়া বিশ্ববিদ্যালয়ের সাথে অধিভুক্ত এবং এখানে বাংলা, সংস্কৃত, ইংরেজি, শিক্ষা, ইতিহাস, সঙ্গীত, ভূগোল বিষয়ে অনার্স এবং সাধারণ কলা পাঠক্রম উপলব্ধ। এই প্রতিষ্ঠানটির নামকরণ হয়েছে নিম্বার্ক সম্প্রদায়ের ৫৬তম আচার্য শ্রী মহন্ত শ্রী শ্রী ১০৮ স্বামী ধনঞ্জয় দাস কাঠিয়াবাবার নামে, যিনি ভরাতে জন্মগ্রহণ করেছিলেন।  ভড়া ধনঞ্জয় দাস কাঠিয়াবাবা উচ্চ বিদ্যালয় ১৯০৩ সালে প্রতিষ্ঠিত একটি বাংলা মাধ্যম সহশিক্ষা প্রতিষ্ঠান। এখানে পঞ্চম শ্রেণি থেকে দ্বাদশ শ্রেণি পর্যন্ত পড়ানোর সুবিধা রয়েছে। বিদ্যালয়ে ৫টি কম্পিউটার, ২,৫০০ বইয়ের একটি গ্রন্থাগার এবং একটি খেলার মাঠ রয়েছে।    সংস্কৃতি    স্বাস্থ্যসেবা  ভড়াতে ২ শয্যাবিশিষ্ট একটি প্রাথমিক স্বাস্থ্যকেন্দ্র রয়েছে।    তথ্যসূত্র   বিষয়শ্রেণী:বাঁকুড়া জেলার গ্রাম বিষয়শ্রেণী:উইকিউপাত্তে স্থানাঙ্ক আছে
বিজয়পুরা () ভারতের কর্ণাটক রাজ্যের বেঙ্গালুরু গ্রামীণ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৮৩ মিটার (২৮৯৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বিজয়পুরা শহরের জনসংখ্যা হল ২৯,৪৫৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে বিজয়পুরা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের নগর
নেহরু বিজ্ঞান ও প্রযুক্তি সংগ্রহশালা|থাম্ব|220x220পিক্সেল নেহরু বিজ্ঞান ও প্রযুক্তি সংগ্রহশালা ভারতের পশ্চিমবঙ্গের খড়গপুর শহরের একটি সংগ্রশালা। এটি হিজলি ডিটেনশন ক্যাম্প বিল্ডিংয়ে ১৯৯০ সালে প্রতিষ্ঠিত হয়। পরবর্তীতে আইআইটি-খড়গপুর হেরিটেজ বিল্ডিং, এটি এখন হিজলি শহীদ ভবন নামে পরিচিত। বাইজেন্টাইনের স্থাপত্য  সাথে সামঞ্জস্য রেখে ভবনটি ব্রিটিশ সেনারা তৈরি করে এবং ১৯৩০ সালে মুক্তিযোদ্ধাদের আটক করার জন্য ব্যবহার করেছিলেন।  বিল্ডিং ইতিহাস যদিও সেই সময়ে দেশে কয়েকটি বন্দীশালা ছিল, তবে  হিজলি ডিটেনশন ক্যাম্প বা হিজলি বন্দী শিবিরটি ছিল একমাত্র কারাবন্দী যা পুলিশের গুলিতে ২ জন বন্দীর মৃত্যু সাক্ষী। এই ঘটনার প্রতিবাদে নেতৃত্ব দেয়, জাতীয় পরিসংখ্যান দ্বারা তাদের রাগ নিবন্ধন করেন যেমন রবীন্দ্রনাথ ঠাকুর, সুভাষ চন্দ্র বসু এবং আরও অনেক স্বাধীনতা সংগ্রামী। প্রথম ইন্ডিয়ান ইনস্টিটিউট অফ টেকনোলজি (প্রাথমিকভাবে হাই টেকনিক্যাল ইনস্টিটিউট নামে পরিচিত) রাখার জন্য এই ভবনটি ব্যবহার করা হতো।  সংগ্রহশালা বিষয়াদি  সংগ্রহশালার অনেকগুলি অভ্যন্তরীণ প্রদর্শনী রয়েছে যা ভারতে বিভিন্ন প্রতিষ্ঠান ও সংস্থার কাছ থেকে সংগ্রহ করা প্রযুক্তিগত মডেলগুলির মধ্যে রয়েছে। সংগ্রহশালার বাইরের পার্ক এবং একটি বাষ্প ইঞ্জিন রয়েছে। মিউজিয়ামের একটি আর্কাইভ রুম আছে যা ইনস্টিটিউট ও মেদিনীপুর জেলার ইতিহাস সম্পর্কিত ডকুমেন্টস দেখায়।   তথ্যসূত্র   Nehru Science Centre official Site Nehru Museum at Indian Institute of Technology  বহিঃসংযোগ  বিষয়শ্রেণী:ইন্ডিয়ান ইনস্টিটিউট অফ টেকনোলজি খড়গপুর বিষয়শ্রেণী:ভারতের বিজ্ঞান সংগ্রহশালা বিষয়শ্রেণী:পশ্চিমবঙ্গের জাদুঘর বিষয়শ্রেণী:ভারতের বিজ্ঞান জাদুঘর বিষয়শ্রেণী:১৯৯০ সালে প্রতিষ্ঠিত সংগ্রহশালা বিষয়শ্রেণী:জওহরলাল নেহরুর স্মৃতিস্তম্ভ ও স্মারক বিষয়শ্রেণী:পশ্চিমবঙ্গে বিজ্ঞান ও প্রযুক্তি বিষয়শ্রেণী:১৯৯০-এ পশ্চিমবঙ্গে প্রতিষ্ঠিত বিষয়শ্রেণী:১৯৯০-এ প্রতিষ্ঠিত জাদুঘর বিষয়শ্রেণী:আইআইটি খড়গপুর বিষয়শ্রেণী:পশ্চিমবঙ্গের বিজ্ঞান ও প্রযুক্তি
পূর্নিমাগাঁতী ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৪৩ বর্গকিমি (৫.৫৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,৫৭১ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ৫১টি।  গ্রামসমূহ  মধুপুর  বামনঘিয়ালা  পূর্ব রামকৃষ্ণপুর  গোপালপুর  রশিপাড়া  কালাশিংবাড়ি  শ্রীরামপুর  দহপাড়া  কোমলকান্দি  পারকুল  ফরিদপুর  হাটএকান্নপুর  সেনগাঁতী  ভাগলগাছি  কামালপুর  কোনাগাঁতী  খোশালপুর  চক রহিম  আরাজিয়াকান্দী  পশ্চিম কৃষ্ণপুর  ঘিয়ালা  গোয়ালজানী  হাটদেলুয়া  ফলিয়া  পুঠিয়া  পূর্ণিমাগাঁতী  পুকুরপাড়  বেতুয়া  ছয়বাড়ীয়া  ভেটুয়াকান্দী  ভেংড়ী  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:উল্লাপাড়া উপজেলার ইউনিয়ন
শিশুদের গুরুত্বসহকারে বিবেচনা (টি.সি.এস.) হচ্ছে একটি সন্তান লালনপালন আন্দোলন এবং শিক্ষামূলক দর্শন, যাঁর কেন্দ্রীয় ধারণা হল বাচ্চাদের তাদের ইচ্ছার বিরুদ্ধে কিছু না করিয়ে তাদের শিক্ষিত করে গড়ে তোলা।  সংক্ষিপ্ত বিবরণ এটি ১৯৯৪ সালে লিবার্টিয়ান সারাহ ফিৎজ-ক্লারিজ এবং ডেভিড ডয়েচের একটি অন-লাইন মেলিং-তালিকা হিসাবে প্রতিষ্ঠিত হয়েছিল। ডয়েচ অক্সফোর্ড বিশ্ববিদ্যালয়ের একজন তাত্ত্বিক পদার্থবিদও।"Origins of TCS. "  টি.সি.এস. প্রাপ্তবয়স্ক এবং যুবকদের মধ্যে যে পর্যবেক্ষণ শুরু করেছিল, সেখানে সবচেয়ে ঐতিহ্যবাহী ক্রিয়া প্রতিক্রিয়ায় দেখা যায় যে তা বলপ্রয়োগের উপর ভিত্তি করে প্রতিষ্ঠিত। টি.সি.এস.-র সন্তান প্রতিপালন এবং শিক্ষা মডেল সন্তানের ইচ্ছার বিরুদ্ধে যাওয়ায় এই ক্রিয়া প্রতিক্রিয়াকে প্রত্যাখ্যান করে এবং পিতামাতার বা শিক্ষকের "আত্মত্যাগকে" প্রাপ্তবয়স্কদের ইচ্ছার লঙ্ঘন হিসাবেও প্রত্যাখ্যান করে। টি.সি.এস. সমর্থনকারীরা বাবা-মা এবং বাচ্চাকে একটি সাধারণ সমঝোতায় নিয়ে আসতে কাজ করে, যা এমন একটি সমাধান যেখানে সকল পক্ষই বাস্তবে অন্য পক্ষের সমাধানকে বিবেচনা করতে পারে।"Taking Children Seriously common preferences and non-coercion. "  টি.সি.এস. দর্শন কার্ল পপারের জ্ঞানতত্ত্ব থেকে অনুপ্রাণিত হয়েছিল। দর্শনশাস্ত্রে কাজ শুরু করার আগে থেকেই পপার নিজেই একজন পেশাদার শিক্ষক ছিলেন। প্রকৃতপক্ষে, আসন্ন আনস্ক্লুস থেকে বাঁচতে দেশত্যাগ করার জন্য তাঁর কাছে দর্শনশাস্ত্র কেবল দ্বিতীয় বিকল্প ছিল। তিনি ভিয়েনা স্কুল সংস্কার আন্দোলনে সক্রিয় ছিলেন,Karl R. Popper (1925) "Über die Stellung des Lehrers zu Schule und Schüler," Schulreform 4(4): 204–208.Popper, K. R. (1927) "Zur Philosophie des Heimatgedankens," Die Quelle 77(10): 899–908. যা শিক্ষা মনোবিজ্ঞানের সাথে সম্পৃক্ত ছিল, যার ভিত্তিতে তিনি তার ডক্টরাল থিসিস,Popper, K. R. (1928) Zur Methodenfrage der Denkpsychologie. Wien (unpublished dissertation). এবং দর্শনশাস্ত্র সম্পন্ন করেছিলেন।William W. Bartley (1970) "Die österreichische Schulreform als die Wiege der modernen Philosophie" in Gerhard Szcesny, ed., Club Voltaire IV. Hamburg: 360. . যাইহোক, দার্শনিক হিসাবে তিনি এই বিষয়ে কিছু সাধারণ মতামত দিয়ে থাকলেও অমূর্ত শিক্ষাবীজ্ঞানের ব্যাপারে তিনি কিছু বলেন নি।Champion, Rafe (1987) "Popper on Education." পপারের সর্বজনীন তত্ত্ব হিসাবে তার জ্ঞানবিজ্ঞানতত্ত্বে, পপারের মতোই জ্ঞান কীভাবে বৃদ্ধি পায়, টি.সি.এস. এতে আলোকপাত করেছে এবং শিক্ষাগত তত্ত্বে এর গভীর প্রভাবগুলি কার্যকর করার চেষ্টা করেছে। টীকা  তথ্যসূত্র    বহিঃসংযোগ  শিশুদের গুরুত্বসহকারে বিবেচনার ওয়েবসাইট  Fallible Living TCS Essays    Reprinted  in the Utne Reader  Taking Children Seriously (TCS) and Anarchy by (I)An-ok in Green Anarchy #10 pp. 20–1. Fall 2002. Internet archive    বিষয়শ্রেণী:বিকল্প শিক্ষা বিষয়শ্রেণী:শিক্ষার দর্শন বিষয়শ্রেণী:সন্তান পালন বিষয়ক সৃষ্টিকর্ম বিষয়শ্রেণী:শিক্ষাবিজ্ঞান
আবদুল বারিক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২০-০৭-২০১১   জন্ম ও শিক্ষাজীবন  আবদুল বারিকের জন্ম কুমিল্লা জেলার ব্রাহ্মণপাড়া উপজেলার বাগড়া গ্রামে। তার বাবার নাম মো. শাহনেওয়াজ এবং মায়ের নাম জোবেদা খাতুন। তার স্ত্রীর নাম মনোয়ারা বেগম। তার পাঁচ মেয়ে ও তিন ছেলে।    কর্মজীবন  পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন আবদুল বারিক। এর অবস্থান ছিল কুমিল্লা সেনানিবাসে। তিনি ডেলটা কোম্পানিতে ছিলেন। ১৯৭১ সালের ২৫ মার্চ তাঁদের কোম্পানি ব্রাহ্মণবাড়িয়ায় ছিল। ২৭ মার্চ তারা মেজর শাফায়েত জামিলের নেতৃত্বে বিদ্রোহ করে মুক্তিযুদ্ধে যোগ দেন। এরপর তাঁদের কোম্পানি আখাউড়ায় প্রতিরক্ষা অবস্থান নেয়। পাকিস্তান সেনাবাহিনী আখাউড়া দখল করলে তারা সীমান্ত অতিক্রম করে ভারতে যান।   মুক্তিযুদ্ধে ভূমিকা  জুন মাসের মাঝামাঝি ২ নম্বর সেক্টরের অধিনায়ক খালেদ মোশাররফের নির্দেশে মুক্তিবাহিনীর একটি দল কুমিল্লা জেলার বুড়িচং থানায় আক্রমণ করে। এ আক্রমণে আবদুল বারিকও অংশ নেন। তারা ছিলেন ১৬ জন। কুমিল্লা জেলা সদরের উত্তর-পশ্চিমে ভারত-বাংলাদেশ সীমান্তে বুড়িচং থানা। পাকিস্তানি সেনাবাহিনী এই থানায় বিপুলসংখ্যক পশ্চিম পাকিস্তানি পুলিশ ও মিলিশিয়া নিয়োগ করে। এই বুড়িচং দিয়েই মুক্তিবাহিনীর গেরিলাদের চলাচল করতে হতো। পশ্চিম পাকিস্তানি পুলিশ ও মিলিশিয়াদের কারণে গেরিলাদের চলাচল বাধাগ্রস্ত হয়ে পড়ে। এ অবস্থায় খালেদ মোশাররফ তাঁদের বুড়িচং থানা আক্রমণে পাঠান। রাত একটার দিকে তারা একযোগে থানায় আক্রমণ চালান। পশ্চিম পাকিস্তানি পুলিশ ও মিলিশিয়ারা প্রবল প্রতিরোধ গড়ে তুললেও শেষ পর্যন্ত তাঁদের কাছে পরাস্ত হয়। যুদ্ধে আটজন পশ্চিম পাকিস্তানি পুলিশ ও মিলিশিয়া নিহত এবং কয়েকজন আহত হয়। বাকিরা পালিয়ে যায়। মুক্তিবাহিনীর একজন আহত ও একজন শহীদ হন। এই যুদ্ধে তিনি যথেষ্ট সাহস ও বুদ্ধিমত্তা প্রদর্শন করেন। আবদুল বারিক পরে আরও কয়েকটি যুদ্ধে অংশ নেন। প্রতিরোধযুদ্ধকালে আবদুল বারিক ব্রাহ্মণবাড়িয়া জেলার আখাউড়ায় প্রতিরক্ষা অবস্থানে ছিলেন। ১৯৭১ সালের এপ্রিল মাসের শেষ দিকে একদিন পাকিস্তান সেনাবাহিনী সেখানে আক্রমণ করে। তারা সাহসিকতার সঙ্গে পাকিস্তানি আক্রমণ প্রতিহত করেন। তাঁদের পাল্টা আক্রমণে পাকিস্তানি সেনাবাহিনী বিপুল ক্ষয়ক্ষতির শিকার হয়ে ব্রাহ্মণবাড়িয়ায় পশ্চাদপসরণ করে। কয়েক দিন পর পাকিস্তানি সেনাবাহিনীর ১২ ফ্রন্টিয়ার ফোর্স তাঁদের অবস্থানে আবার আক্রমণ করে। এবার পাকিস্তানিরা বিভিন্ন দিক দিয়ে আক্রমণ করে। প্রতিরোধযোদ্ধারা সাহসিকতার সঙ্গে পাকিস্তানিদের মোকাবিলা করলেও কিছু এলাকা তাঁদের হাতছাড়া হয়ে যায়। এ অবস্থায় তাঁদের অধিনায়ক সিদ্ধান্ত নেন পাকিস্তানি অবস্থানে পাল্টা আক্রমণের। পরিকল্পনা অনুযায়ী, একদিন রাত ১২টার দিকে তিন কোম্পানি প্রতিরোধযোদ্ধা পাকিস্তানি সেনাবাহিনীর অবস্থানের ওপর অতর্কিতে আক্রমণ করে। সেদিন টিপ টিপ বৃষ্টি হচ্ছিল। আবদুল বারিকের কাছে ছিল মর্টারগান। তিনি পাকিস্তানি ঘাঁটিতে সেই মর্টারগান দিয়ে বোমার বিস্ফোরণ ঘটান। এতে পাকিস্তানিদের একটি মেশিনগান পোস্ট ধ্বংস ও গাড়িতে আগুন ধরে যায়। তাঁদের আক্রমণে পাকিস্তানি বাহিনীর ২০-২৫ জন হতাহত হয়।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি